Okresná prokuratúra Námestovo 
Hviezdoslavovo námestie 213, 029 01 Námestovo 	

Sp. zn. : Pv 86/13/5507	Námestovo, 11.9.2013
EEČ : 2-41-147-2013

U Z N E S E N I E

Trestná vec:	obvinený XXXXX  
Prečin:	Neoprávnené vyrobenie a používanie elektronického platobného prostriedku a inej platobnej karty podľa § 219 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Námestovo
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
Obsahom zmieru je:
dohoda uzavretá dňa 15. 07. 2013 v mediačnom konaní sp. zn. 1M 25/2013 pred mediačným a probačným úradníkom Okresného súdu XXXXX, medzi obvinenými ml. XXXXX, nar.XXXXX v Trstenej, trvale bytom XXXXX XXXXX a poškodeným XXXXX, nar. XXXXX v Trstenej, trvale bytom ul. XXXXX, spočívajúci v tom, že obvinený sa poškodenému osobne ospravedlnili a svoje konanie oľutoval. Poškodený súhlasil so schválením zmieru a náhradu škody nežiada, nakoľko obvinený túto v priebehu vyšetrovania uhradil vo výške 1.097,90,-€  a nároky na náhradu škody sú v predmetnej veci uspokojené, preto spolu s obvineným navrhli prokurátorke ukončiť vec schválením zmieru s tým, že obvinený zloží na účet Okresnej prokuratúry XXXXX sumu 100,- € na všeobecne prospešné účely, z ktorej je 50,- € určených štátu na peňažnú pomoc poškodeným podľa osobitného predpisu a 50,- € je určených pre pre adresáta Námestovský anjel, n.f., XXXXX, ul. XXXXX, IČO: XXXXX číslo účtu: XXXXX, pričom peňažné sumy určené na verejnoprospešné účely ako je uvedené vyššie, obvinený zložil dňa 08. 08. 2013  na Okresnej prokuratúre XXXXX a tieto peňažné sumy nie sú zrejme neprimerané závažnosti spáchaných trestných činov,

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom OÚ vyšetrovania PZ Dolný Kubín pod spisovou značkou ORP-539/OVK-DK-2012.
Trestné stíhanie je vedené pre skutok, ktorého sa mal obvinený dopustiť na tom skutkovom základe, že v presne nezistený deň v mesiaci august 2012 v Námestove zakúpil od mal. XXXXX, nar. XXXXX SIM kartu s prideleným telefónnym číslom XXXXX, o ktorej vedel, že ju mal. XXXXX našiel, tiež vedel, že je funkčná a na jej aktiváciu nie je potrebný PIN kód, a s touto SIM kartou uskutočňoval telefonické hovory do mobilných a pevných sietí v Slovenskej republike, aktiež vykonával sťahovanie súborov, hudby, obrázkov, filmov, vykonával hovory na audiotextové čísla a to do zablokovania predmetnej SIM karty dňa 07. 09. 2012 jej majiteľom XXXXX, nar. XXXXX, pričom všetky ním využité služby prostredníctvom predmetnej SIM karty predstavujú hodnotu 1.097,90,- € vrátane DPH.

Odôvodnenie: 
	Vyšetrovateľ PZ Okresného riaditeľstva PZ, Odboru kriminálnej polície, Oddelenia všeobecnej kriminality Dolný Kubín uznesením XXXXX XXXXX podľa § 199 odsek 1 Trestného poriadku začal trestné stíhanie a súčasne podľa § 206 ods. 1 Trestného poriadku vzniesol obvinenie ml. XXXXX pre prečin neoprávneného vyrobenia a používania platobného prostriedku, elektronických pe¨ľazí alebo inej platobnej karty podľa § 219 ods. 1 Trestného zákona, ktorého sa mal ml. XXXXX XXXXX dopustiť na tom skutkovom základe, ako je uvedené vo výrokovej časti tohto uznesenia. 

	Preskúmaním príslušného spisového materiálu som zistila, že v predmetnej veci sa koná o prečine, na ktorý zákon ustanovuje trest od¨ľatia slobody, ktorého hranica neprevyšuje hranicu uvedenú v ustanovení § 220 odsek 1 Trestného poriadku, teda o prečine, na ktorý zákon ustanovuje trest od¨ľatia slobody, ktorého horná hranica neprevyšuje päť rokov. 

	Obvinený ml. XXXXX a poškodený XXXXX uzavreli XXXXX dohodu o zmieri, v rámci ktorej  obvinený vyhlásil, že spáchal skutok, za ktorý je stíhaný. Obvinený svoje konanie oľutoval XXXXX dal prísľub, že sa jeho konanie v budúcnosti už nebude opakovať. Poškodený XXXXX súhlasil s takýmto ukončením veci, pričom vyhlásil, že od obvineného nepožaduje žiadnu náhradu škody, nakoľko obvinený mladistvý za pomoci matky uhradil spôsobenú škodu v plnej výške v sume 1.097,90,- €  XXXXX 

	Obvinený a poškodený vyhlásili, že zmier uzatvorili dobrovoľne, súhlasia s jeho schválením a so zastavením trestného stíhania.

	Obvinený zložil do pokladne Okresnej prokuratúry XXXXX pe¨ľažnú čiastku vo výške 100,- € určenú na všeobecne prospešné účely vrátane sumy odovzdanej štátu na pe¨ľažnú pomoc poškodeným trestnými činmi, z ktorej suma vo výške 50,-€ je určená štátu na pe¨ľažnú pomoc poškodeným podľa osobitného zákona a zvyšná suma vo výške 50,-€ je určená pre adresáta Námestovský anjel, n.f., XXXXX, ul. XXXXX, IČO: XXXXX, číslo účtu: XXXXX, pričom táto pe¨ľažná suma nie je zrejme neprimeraná závažnosti spáchaného prečinu.
 
	K osobe obvineného bolo zistené, že obvinený ml. XXXXX vyrastá v neúplnej rodine, má mladšiu sestru. Po spáchaní skutku zmenil aj skupinu kamarátov a matku pravidelne informuje o svojich aktivitách, doposiaľ nebol priestupkovo riešený. Podľa odpisu z registra trestov je zrejmé, že obvinený nebol v minulosti trestne stíhaný. 

	Vyhodnotením všetkých vykonaných dôkazov a vzhľadom na povahu a závažnosť spáchaného prečinu, na mieru akou bol prečinom dotknutý verejný záujem, na osobu obvineného a na jeho osobné a majetkové pomery som dospela k záveru, že takýto spôsob rozhodnutia je dostačujúci. 

	Vzhľadom k vyššie uvedeným skutočnostiam som rozhodla tak, ako je to uvedené vo výrokovej časti tohto uznesenia. 

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Zuzana Hozáková
prokurátorka